ming030890/wiki-yue-high-quality huggingface dataset:
約翰·羅渣士·尚魯

約翰·羅渣士·尚魯（John Rogers Searle，1932年7月31號—）係個美國哲學家，Willis S. 同 Marion Slusser 嘅心靈同語言哲學名譽教授，以及加州大學伯剋利分校研究生院嘅教授，直到二零一九年。 佢因對語言哲學，心靈哲學同社會哲學嘅貢獻而出名，由一九五九年開始喺加州大學伯剋利分校任教。
二零零零年，約翰·尚魯攞到 Jean Nicod 獎；二零零四年，國家人文獎章；同 二零零六年嘅心靈與大腦獎。 佢喺二零一零年當選為美國哲學學會會員。 尚魯早期喺言語行為方面嘅諗法，受到 J. L. Austin 同埋維根斯坦嘅影響。佢值得注意嘅概念；包括「中文房間」反駁強人工智能嘅論點。
約翰·莊納皮亞

約翰·莊納皮亞（粵拼：zong1 naap6 pei4 aa3，英文：John Napier，1550年2月1號—1617年4月4號），國語譯納皮爾，係個蘇格蘭數學家、物理學家同天文學家。佢最出名嘅事蹟係發明對數，同計數架生「納皮亞嚿骨」（Napier's bones）。
石狩郡

石狩郡係位於日本北海道石狩振興局嘅一個郡。佢有1町1村，分別係：
當別町
新篠津村
石狩振興局

石狩振興局（日文：石狩振興局／いしかりしんこうきょく Ishikari shinkōkyoku */?；2010年4月1號之前係石狩支廳）係日本北海道一個振興局，管轄北海道西部一共6市1町1村，首府係札幌。覆蓋面積3,539.86平方公里（1,366.75平方英里），2020年人口2,385,306。
石獅

石獅係中國福建泉州一市，面積160平方公里，人口31萬。
石環

石環（Shek Wan）係香港一海灣，喺青衣西北岸，近鑊底灣，本來係香港聯合船塢嘅地方，而家係青衣西北交匯處。
石獅山

石獅山（Shek Sze Shan）係香港嘅山，海拔高338米，喺離島區，附近範圍劃咗入北大嶼郊野公園。
石田光

石田光 ，係日本嘅一個女演員。

拍過嘅作品一覽
呢個表唔完整，歡迎加料。
繩紋時代

繩紋時代，又寫做繩文時代，係日本史上一個時代，由約莫公元前14,000年到前300年，橫跨舊石器時代後期到新石器時代。嗰陣嘅人識用繩紋嘅陶器，大致對應新石器時代。

簡介
大概一萬四千年前，氣候變暖，海平面上升，令日本同亞洲大陸分離，變成列島。啲人馴養狗用嚟獵鹿同野豬，同時發明咗弓箭，增加獵物捕獲量。除打魚之外，啲人亦採集七葉樹籽、橡實、核桃同埋植物嘅球根等。啲人努力獲得足夠糧食，從而有空閒時間磨製石器同埋燒製陶器。又因為開始食熟食而擴大食物範圍。噉樣，人類可以長期定居一地，建造豎穴住居。豎穴住居以廣場為中心，幾家一齊聚居，周圍因丟棄貝殼同食物碎屑，形成貝塚。但呢類食物唔能夠長期保存，而且亦好難將剩餘產品積累喺某個人手中，當時重係處於冇階級對立嘅原始社會，因此未發現反映特定人嘅財富同權力嘅遺址同埋遺物。
喺當時生產力好低嘅條件下，自然生產嘅資源有限，因此啲人喺集團內部制定嚴格嘅規約以保護自然，同時盛行巫術，出現石棒、土偶，並有拔齒等習慣。啲人重祈求自然豐盈。到呢個時代末期，尤其喺西日本，出現企圖突破狩獵、捕撈同埋採集經濟嘅趨勢，喺福岡縣嘅板付遺址發現咗繩紋晚期種植水稻嘅水田遺址。

遺跡
呢個時期遺跡好多，青森縣青森市嘅三内丸山遺跡（日文：三内丸山遺跡）係目前日本所發現規模最大嘅繩紋村落古跡，大量出土嘅陶器同埋陶俑表面有繩索紋樣，所以叫繩紋時代。呢個時代產生嘅文化叫繩紋文化。繩紋時代嘅生活方式以狩獵採集為主，武器係弓箭，喺遺跡可發現埋葬嘅狗墳。出土嘅陶俑多數係女性，因此繩紋時代係日本母系氏族公社嘅繁榮時期。

後續
繩紋人被外來民族征服後，彌生時代來臨。喺北海道同日本東北，沖繩就分別保持擦文文化同貝塚文化。
繩角

《繩角》（英文：Rope A Dope），前名《死角》（英文：Dead End），係香港MakerVille製作嘅電視劇，由江𤒹生、楊樂文、駱振偉、王智德、林愷鈴、蘇麗珊、梁祖堯同湯駿業主演。套劇喺2022年11月14號到12月2號逢禮拜一到五21:30-22:30喺香港電視娛樂ViuTV首播。製作特輯《繩角：前哨戰》喺11月12號禮拜六晚21:30-22:00播。套劇改編自本地漫畫作品《死角》，用打拳做主題。

觀眾在民間電視大獎2022
皆因提名好多，淨係列出入圍最後五強嘅單位。

節目調動
2022年11月21號、11月28號：由於直播《FIFA世界盃2022》，呢個節目暫停播映。第10集同第15集（大結局）分別安排喺11月26號同12月3號禮拜六21:30-22:30播。
繡球花屬

繡球花屬（Hydrangea），又叫繡球屬，係山茱萸目繡球花科嘅一屬，約莫有70個品種，包括繡球花。
繩圖

喺範疇論入面，繩圖係攞嚟畫出幺半範疇入面嘅態射或者2-範疇入面嘅2維胞。

定義
透過Poincaré對偶性，繩圖嘅主要目的就係用 2-d 維嘅結構嚟到代表 d 維嘅結構。
故此：
物件係用平面嘅某個區域嚟代表
一維胞  係用直線一段嚟到代表  f ，段嘢叫做「繩」，而係噉樣去間開塊平面做兩塊（左面對應 A 、右面對應 B ）。
二維胞 係用唔同繩嘅交叉點嚟代表嘅，其中嘅 f 同 g 就分別係用交叉點以上同以下嘅一啲繩嚟代表嘅。
噉樣畫法呢，二維胞嘅平行構圖就等同打橫噉黐埋啲圖，而二維胞嘅循序構圖就等同打棟噉黐埋啲圖。講得白啲就係可以將啲繩圖當lego噉砌埋一齊嚟到連埋啲二維胞。
交換圖（左手邊）同繩圖（右手邊）之間嘅對偶性

例子
假設我哋有對伴隨函子  ，喺兩個範疇  同  之間嘅、有同分別做左伴隨函子同右伴隨函子、同埋有  同  呢兩個自然交換嚟分別做單位元同餘單位元。噉樣嘅話呢，對應嘅自然交換就會係以下嘅三幅繩圖：
單位元嘅繩圖餘單位元嘅繩圖二維胞恒等式嘅繩圖
對應恆等函子嘅繩係可以用虛線嚟畫嘅，不過通常唔使畫。一對伴隨函子係需要以下嘅等式：
第一個呢就可以噉樣畫出嚟：
等式  嘅圖表

其他畫圖表語言
態射喺啲幺半範疇入面係可以用繩圖嚟畫嘅，因為你可以當一個嚴格幺半範疇係一個得一個物件嘅2-範疇（所以淨係會得一款平面區域）同埋 Mac Lane 嘅嚴格化定理話乜嘢嘅幺半範疇都係幺半噉等同一個嚴幺半範疇嘅。畀幺半範疇用嘅繩圖語言係可以延伸到其他有唔同結構嘅範疇度，譬如辮性幺半範疇、劍性範疇等等，亦都同辮性幺半範疇與絲帶範疇嘅幾何圖形係有𪐀褦嘅。至於量子運算呢，呢科入面係有幾種繩圖語言係用嚟喺度推理量子位元（亦稱Q必）之間嘅線性映射，其中至出名嘅就係ZX運算。
繪哥查

繪哥查（Cuicocha）係一個喺厄瓜多爾安第斯山脈上嘅火山湖，而佢係由公元前11世紀大型水蒸汽爆發整出來嘅。
繪圖機

繪圖機（Plotter）係一部畫向量圖像嘅機械，屬列印機嘅變種，可以配筆頭喺紙上畫圖，亦可以配刀頭喺塑膠、真皮等等物料𠝹圖案。
繪圖軟件

繪圖軟件（英文：graphics software）係指用嚟俾人整同編輯圖像嘅軟件。
繩

繩，係長而幼嘅嘢，身軟可巻可曲。通係都係由綫或者草織成，但亦唔限於此，草木皮革亦有類似特性，亦可以做繩。現今科技，亦有可以用塑膠造。繩再粗身，就叫索同䌫。
有啲特別用途嘅繩，有唔同叫法。如樂器嘅絃，弓嘅絃，會拉到好緊。
繩之於法

《繩之於法》係香港警務處警察公共關係科同香港電台電視部聯合製作嘅節目，喺1985年10月27日至1997年3月28日喺無綫電視翡翠台播出，由張瑪莉同楊子江主持，節目特色係設有舉報罪案電話熱線「3-388288」。節目以現場直播形式，透過真實個案重演，呼籲市民利用警察熱線提供資料。節目播出嗰陣，錄影廠會有10位警務人員着西裝或警察制服坐喺主持人後面接聽電話，掌握最新消息；電話熱線會運作到節目播出嗰晚嘅11:30。
繩嘅振動

當正弦波經過一條繩嘅時候，條繩上面每一點都會進行簡諧振動，然後條繩就可以產生音調。但係，有一條更加重要嘅公式，係關於嗰條正弦波嘅波速。假設嗰條繩嘅（水平）張力係 ，每單位長度嘅質量係 ，咁經過嗰條繩嘅正弦波嘅波速  係：

證明
Illustration for a vibrating string
睇下右面嘅圖。假設攞一橛好短嘅線段（咁樣成橛繩都可以當做同一個粒子），水平嚟計嘅長度係 （或者可以寫做 ，參考差動）。
考慮響距離  呢度嘅斜率，同埋力嘅分解，得到：
考慮響距離  呢度嘅斜率，同埋力嘅分解，得到：
但係，根據波嘅定義，因為波嘅其中一個特性係剩係會傳播能量，而唔會傳播任何物質，所以係條波經過嘅地方，每一個粒子都只會上下咁振，而永遠唔會有水平方向嘅位移，再根據牛頓第一定律，得到：
於是，就可以得到：
考慮垂直方向嘅淨力：
只不過，根據牛頓第二定律：
於是：
左邊嗰嚿嘢其實係二階偏導數 ，即係 。得到：
而根據波動方程，。所以：
經過整理，得到 。
如果想要嚴格啲嘅證明，可以用正弦波嘅函數表示公式：
咁樣以上得到嘅偏微分方程就會變成：
約走個正弦波函數表示公式再執靚佢，得到：
但係因為 ，所以條式變咗：
所以，。
第31屆金曲獎

第31屆金曲獎（英文：The 31st Golden Melody Awards），由中華民國文化部影音產業局同國立傳統藝術中心主辦，前者主辦流行音樂類、後者就主辦傳統暨藝術音樂類。由於武漢肺炎大爆發影響，呢屆由6月底押後到10月3號。第31屆原住民女歌手阿爆憑住《kinakaian 母親的舌頭》入圍包含年度專輯、年度歌曲等8項獎項，係呢屆流行音樂類入圍大贏家。傳統暨藝術音樂出版類入圍名單就以「NSO首席之聲 李宜錦－調和的靈感」入圍最佳演奏獎、最佳藝術音樂專輯等5個獎項最多。戲曲表演類就係客家大戲「雷思變」入圍最多獎項，包括喺最佳傳統表演藝術影音出版獎、最佳專輯製作人獎、最佳團體演出獎、最佳音樂設計獎、最佳個人表演新秀獎等5項大獎提名。

頒獎典禮
頒獎典禮司儀係中廣流行網主持人賀正邦，頒獎典禮串場係Hit FM聯播網主持人SoWhat。
第30屆香港電影金像獎

第30屆香港電影金像獎喺2011年2月8號下晝公布提名名單。2011年4月17號星期日晚，喺香港文化中心大劇院頒發，大會頒咗21個獎。頒獎典禮司儀毛舜筠、鄭丹瑞同谷德昭，紅地毯司儀係蔣怡同林曉峰，最佳衣著獎司儀係杜如風。呢次金像獎個大贏家係《狄仁傑之通天帝國》，夾埋攞到最佳導演、最佳女主角等6個獎，其次係《打擂台》，攞到最佳電影等4個獎。呢屆典禮最大特色係播放最多歷屆經典得獎者片段。成個頒獎典禮歷時近四個鐘。
第30屆東京都議會選舉

呢篇文 嘅標題——《第30屆東京都議會選舉》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
第30屆東京都議會選舉

選後尾崎大介都民第一之會
第30屆東京都議會選舉響2017年7月2號舉行。
今次選舉被視為一千四百萬個東京市民畀都知事小池百合子嘅第一張成績表，同時亦係對執政自民黨嘅一次信心投票。

背景
今次東京都議會選舉有二百五十九個候選人，響四十二個選區到爭一百二十七席，其中都民第一之會同自民黨競爭激烈，不過受醜聞困擾嘅執政自民黨選情嚴峻。

都民第一之會
都領導都民第一之會嘅六十四歲小池百合子，只係上任咗11個月，期間處理築地市場搬遷、2020年東京奧運、削減開支之類議題，成功樹立開明改革嘅良好形象，支持率高達六成。小池6月退出自民黨，創立都民第一之會，派出五十個人參選都議會。
響選舉步入最後階段，小池百合子連日到東京各選區拉票，佢批評對手執政自民黨監管不力，搞到豐洲市場工程弊案同搬遷問題，又話希望為議會帶來新氣象。從電視主播、參眾議員、環境大臣、第一位女性防衛大臣到第一位女性東京都知事，如果今次選舉能夠大勝，小池可能有力挑戰首相寶座。

自由民主黨
自民黨近日因為首相安倍晉三捲入幫朋加開學校之類嘅醜聞，同埋防衛大臣稻田朋美連續講錯嘢，支持度下挫，而為咗挽回選票，黨內高層四出拉票，重派出視為「吸票機」嘅眾議員小泉進次郎出來，佢係首相小泉純一郎個仔，坦言今次選情嚴峻，認為自民黨將來應該是非分明，同小池合作做有利東京嘅事。
至於受多單醜聞困擾嘅首相安倍晉三，競選期間一直保持低調，響最後一日先出來秋葉原街頭幫自民黨候選人站台拉票，但係遇到示威，被人嗌落台。

民意調查
共同社民意調查話，自民黨同東京都知事小池百合子領導嘅都民第一之會支持度不相上下，都係兩成六左右，大約五成七嘅民眾重未決定投票意向。外界都關注支持小池勢力攞唔攞到過半議席。

選前
呢場選舉被視為對小池施政嘅檢驗亦牽動成個日本政壇未來格局，佢上任之後講明要改革都議會，同時要應付築地市場搬遷同主辦2020年東京奧運之類嘅重大議題。分析相信，都民第一之會連同公明黨之類支持小池嘅勢力有望攞到過半數席位，目前響都議會掌控五十七席嘅自民黨一旦失去第一大黨嘅地位，或者會影響安倍施政，甚至動搖首相嘅地位，打亂佢連任首相嘅算盤。雖然距離下次眾議院選舉重有成年時間，但係睇返歷史，執政黨響東京都議會選舉大敗，都會響之後嘅眾議院選舉失利。

結果
投票響當地時間朝早七點開始，到晚黑八點，合資格一千一百選民可以投票，而選民幾日前已經可以提前投票。選舉管理委員會公布截至1號，有差唔多九十九萬人投咗票，比四年前大增五十七個百分點。
票站響當地晚黑八點閂門之後，點票工作隨即展開。日本放送協會嘅票站調查結果話，都民第一之會將會響都議會一百二十七席攞到四十八席，成為第一大黨，聯同公明黨之類，預計可以攞到七十三到八十五席，控制都議會過半數議席。而原本嘅最大黨，執政自民黨議席大幅縮水，預計攞到十三至三十九席，係自民黨響都議會選舉入面最差嘅成績。
第31屆日本眾議院議員總選舉

第31屆日本眾議院議員總選舉喺1967年1月29號舉行。
呢次選舉要舉行嘅因原係喺1966年下半年自民黨係咁發生政治醜聞，史稱「黑霧事件」，令到佐藤榮作做咗首相以嚟第一次要面對嘅內閣危機。連番醜聞已經令到國民對政府嘅信任度係咁下跌，社會黨之類嘅反對黨亦乘機出嚟數臭政府，導致佐藤被迫宣佈解散眾議院重新大選，但係結果居然係自民黨繼續執政，社會黨大敗。

內閣
第1次佐藤內閣。

解散
1966年12月27號。

選舉舉行
1967年1月29號。

選舉人數
486人。

選舉制度
中選區制。
唔記名投票
選舉資格：夠廿歲嘅男女先可以投票。
選民人數：62,992,796。

其他
候選人：917。

結果
投票率：73.99％。
男：74.75％
女：73.28％

第一次參選就贏咗
※ 做過參議院議員用「※」嚟表示。
自由民主黨
青木正久
內海英男
大村襄治
加藤六月
木野晴夫
河野洋平
阪本三十次
佐藤文生
鹽谷一夫
鹽川正十郎
菅波茂
世耕政隆
丹羽久章
橋口隆
廣川シズエ
藤波孝生
古屋亨
箕輪登
增岡博之
水野清
三ッ林彌太郎
宮澤喜一※
武藤嘉文
村上信二郎
山下元利
山田久就
渡邊肇
日本社會黨
阿部昭吾
阿部助哉
伊賀定盛
井上泉
井上普方
加藤萬吉
唐橋東
河上民雄
木原實
工藤良平
後藤俊男
齋藤正男
佐々榮三郎
佐野進
柴田健治
神門至馬夫
武部文
千葉佳男
內藤良平
西風勲
濱田光人
平等文成
廣澤賢一
福岡義登
古川喜一
美濃政市
山本政弘
山本彌之助
依田圭五
米田東吾
渡邊芳男
民主社會黨
岡澤完治
折小野良一
河村勝
曾禰益※
田畑金光※
吉田泰造
吉田之久
和田耕作
公明黨
淺井美幸
有島重武
石田幸四郎
伊藤惣助丸
近江巳記夫
大野潔
大橋敏雄
岡本富夫
小川新一郎
沖本泰幸
小濱新次
北側義一
斉藤實
鈴切康雄
竹入義勝
田中昭二
中野明
樋上新一
廣澤直樹
伏木和雄
正木良明
松本忠助
矢野絢也
山田太郎
渡部城克
日本共產黨
松本善明
獨立人士
葉梨信行
山口敏夫
中尾榮一
松野幸泰
齋藤壽夫
中谷鐵也
阿部喜元
古內廣雄
桂木鐵夫
第32屆日本眾議院議員總選舉

第32屆日本眾議院議員總選舉喺1969年12月27號舉行。佢係日本史上第一次喺十二月搞嘅眾議院選舉，所以又畀人叫做師走選舉或臘月選舉。
1970年6月，日本就要對日美安保條約進行檢討，而且離美國畀返日本對沖繩嘅行政權重有唔夠一年，喺國內就有學生不斷對日美安保條約唔妥而爆發嘅安保鬥爭，重大獲到同日本機動隊爆發衝突，而喺國會社會黨同共產黨就夾手阻止自民黨繼續對日美安保條約生效。
日本之前同美國已經搞過好多場談判希望攞返沖繩，而喺1969年11月終於同尼克遜講掂數，美國會喺1972年將沖繩行政權畀返日本，將核武搬走，並發表《日美聯合公報》。佐藤就因為覺得已經攞返沖繩，宜家舉行大選就會贏硬，所以喺12月2號回應晒議員嘅質詢後就宣佈解散眾議院，史稱做「沖繩解散」。

內閣
第2次佐藤內閣。

解散
1969年12月2號。

選舉舉行
1969年12月27號。

選舉人數
486人。

選舉制度
中選區制。
唔記名投票
選舉資格：夠廿歲嘅男女先可以投票。
選民人數：69,260,424。

其他
候選人：945。

結果
投票率：68.51％。
剔除白票同廢票後嘅投票率：67.51％
第31屆香港舞台劇獎

第31屆香港舞台劇獎頒獎禮，2023年6月14號喺葵青劇院演藝廳舉行。
第30屆日本眾議院議員總選舉

第30屆日本眾議院議員總選舉喺1963年11月21號舉行。

內閣
第2次池田勇人內閣第3次改造內閣。

解散
1963年10月23號。

選舉舉行
1963年11月21號。

選舉人數
467人。

選舉制度
中選區制。
唔記名投票
選舉資格：夠廿歲嘅男女先可以投票。
選民人數：58,281,678。

其他
候選人：917。

結果
投票率：71.14％。
剔除白票同廢票後嘅投票率：70.38％

第一次參選就贏咗
※ 做過參議院議員用「※」嚟表示。
自由民主黨
岩動道行
伊東正義
大石八治
大竹太郎
奧野誠亮
小淵恵三
木部佳昭
木村剛輔
木村竹千代
鯨岡兵輔
熊谷義雄
小宮山重四郎
小山省二
阪村吉正
砂田重民
武市恭信
田中六助
田村良平
地崎宇三郎
中川一郎
野見山清造
野呂恭一
橋本龍太郎
藤尾正行
藤本孝雄
湊徹郎
三原朝雄
村山達雄
粟山ひで
四宮久吉
渡邊榮一
渡邊美智雄
和爾俊二郎
日本社會黨
秋山德雄
蔔部政巳
江田三郎※
大出俊
大村邦夫
川崎寛治
櫻井茂尚
澤田政治
只松祐治
千葉七郎
野間千代三
長谷川正三
華山親義
平林剛※
藤田高敏
細谷治嘉
森義視
米內山義一郎
民主社會黨
麻生良方
栗山禮行
竹本孫一
永末英一※
日本共產黨
加藤進
獨立人士
稻村佐近四郎
佐藤孝行
竹內黎一
塚田徹
登阪重次郎
西岡武夫
山本幸雄
第30屆香港舞台劇獎

第30屆香港舞台劇獎頒獎禮，2022年6月1號喺葵青劇院演藝廳舉行。
藤本大

藤本大（1990年5月2號—）係日本足球員，司職後衞，效力過熊本羅亞素，及山口雷法。
藤本康太

藤本康太（1986年4月2號—）係日本足球員，司職中場，效力大阪櫻花。
藤本彩花

藤本彩花 ，係日本嘅一個女藝人同埋配音員。
藤本植物

澳大利亞熱帶有好幾種藤本植物撈埋一齊。
藤本植物（Liana），又叫藤蔓植物，係攀緣植物兩大類嘅其中一種。藤本植物同其他攀緣植物嘅分別在於佢地有好長嘅木質梗，而且由泥土生出來之時整株就已經成棵都係攀緣植物，例:南瓜咁（屬於一年生攀緣草本植物）要將部分嘅梗變成變態莖來攀附其他物件。雖然藤本植物依然要攀附其他樹木去到林冠集光，又或者透過其他方式生高啲去獲取陽光。
藤本修司

藤本修司（1988年4月10號—）係日本足球員，司職後衞，效力過千葉JEF聯，及鳥取飛翔。
藤本千秋

藤本千秋，係日本嘅一個女藝人同埋配音員。
藤本憲明

藤本憲明（1989年8月19號—）係日本足球員，司職前鋒，效力鹿兒島聯。
藤本淳吾

藤本淳吾（1984年3月24號—）係日本足球員，司職中場，曾經喺2007～2012年間爲日本足球代表隊出場13次，入咗1球。
腸粉

腸粉（粵拼：coeng4*2 fan2）係一種米漿做出來嘅食品，係廣東小食。腸粉好多賣廣東菜嘅地方都有得賣，例如粥麪舖、街邊檔、大排檔、酒樓、茶樓噉，後來連便利店都有得賣。
喺廣州，腸粉按照形態又進一步細分做拉布粉（布拉腸）同豬腸粉（粵拼：zju¹ ceong⁴ fan²；雅稱：珍珠腸），而且如果單叫腸粉，指嘅通常係布拉腸。而喺香港、澳門、星架坡，叫法就無分，都叫「腸粉」，而且「豬腸粉」同「腸粉」係同義詞。

整法
米漿放落蒸盤（傳統做法用白玉布），視乎做「豬腸粉」定係有餡嘅「拉腸」，捲好或加餡料之後先捲。
現今由米漿放布嘅做法就買少見少，而繼續沿用呢種工藝嘅店鋪就將佢作為賣點。有啲食客認為，呢種方法整出來嘅腸粉比一般更滑。

現況
市面上可以買到成形嘅豬腸粉，只要翻蒸就食得。而有餡嘅拉腸亦可以買到雪藏嘅。

名
豬腸粉係將米漿先蒸熟，薄薄好似一塊布咁，之後再捲成一碌碌噉，捲好之後就好似豬嘅腸臟，所以就叫做豬腸粉。喺香港，如果間舖係酒樓／茶餐廳，為咗清楚，豬腸粉會叫做「齋腸粉」，「齋」意味住無肉，「齋」喺呢個情況係「淨係」嘅意思，唔係素食腸粉。

食法
蒸好嘅豬腸粉，切開 3~5 cm 一段，就上碟，珍珠腸本身無乜味，加入甜醬、蔴醬、甜豉油、油、辣醬、芝麻先食。

變化
1990年代開始，香港酒樓加一味炒腸粉嘅菜式，通常係加入XO醬，當一般炒麪來賣，又會將豬腸粉煎到外脆內軟，再加調味料食。

起源
拉腸係由廣州西關泮塘酌荷仙館喺1930年代至1940年代創製，詳情睇炸兩。

整法
拉腸嘅做法係將米漿放落蒸盤（一般係鋼質）蒸成薄膜之後，再放上餡料，然後用鋼片鏟起塊膜，將餡料包喺入面，折成扁平而闊嘅形狀，灑上小蝦米同蔥花。有部分店鋪上碟之前重會將拉腸橫切成三四段。按照餡料唔同，整好嘅拉腸會分別叫做牛肉腸、叉燒腸、豬膶腸、魚片腸、蝦米腸、鮮蝦腸等等，好多時候除咗個名指明嘅餡料之外，亦會將樖菜（通常係生菜）包埋入去。唔加餡嘅拉腸叫（白）齋腸，不過喺廣州，「齋腸」一詞亦可以指以紅蘿蔔絲、冬菇絲等齋菜做餡嘅羅漢（齋）腸，家陣重多咗一款叫做「鬼馬腸」，其實係將條春卷放喺腸粉中間，變成外軟內脆口感。

上法
拉腸一般係淋上特製豉油同熟油之後上畀客人。喺茶樓，一般拉腸整好之後都唔落豉油住，而係喺個客面前將豉油倒落去。

炸麪腸
炸両
紅米腸
内文：炸兩
亦有將油炸鬼做餡嘅，叫炸兩，廣州部分店鋪又叫炸麪腸。一般拉腸有可能唔切開就噉上，但係炸兩基本上都會切開。
香港人將炸兩視為另一種食品，唔歸入腸粉。
2000年代喺廣州有一隻新品種叫「紅米腸」，類似炸両。炸麵入邊釀咗蝦膠。

文
「腸」字有變調，本調讀「場」（粵拼：coeng4），變調讀「搶」（粵拼：coeng4*2），除咗「豬腸粉」入面個「腸」字讀本調之外，上面講到嘅其它情況，「腸」字都要變調。
另外雖然拉腸亦屬於腸粉，但係一般唔會叫做「拉腸粉」。

其他
豬腸粉算係一種好平民嘅美食，愛好者可以來自唔同階級。
2021年6月，新加坡通訊及新聞部部長楊莉明就曾經喺Facebook話過，豬腸粉係佢童年好鍾意食嘅食品之一。
腸胃學

腸胃學（粵拼：coeng4 wai6 hok6）係醫學上面專係研究腸臟、胃以致係成個消化系統嘅學科。
腸胃炎

腸胃炎分類同外部資源腸胃炎嘅病毒：A = 輪狀病毒，B = 腺病毒，C = 諾沃克病毒，D = 星狀病毒。ICD-10A02.0, A08, A09, J10.8, J11.8,K52ICD-9008.8 009.0, 009.1, 558疾病DB30726eMedicineemerg/213醫學主題詞D005759
腸胃炎係常見嘅病，病人腸胃因為病毒或者細菌感染而發炎，引致腹瀉、嘔吐、肚痛等症狀。呢隻病通常都係因為食咗唔乾淨嘅嘢或者飲咗唔乾淨嘅水而惹到。
腸仔卷

腸仔卷又叫腸仔酥，係種起源自英國嘅包，用酥皮捲起腸仔焗起，條腸多數唔會外露。
腳踭

腳踭係細髀連住腳掌嘅關節位，對應手嘅手腕。
腳飾

腳飾，又寫脚飾，係腳嘅飾物，戴喺腳上面，腳眼對上。
腳飾可以分做腳鈪、腳鍊、腳繩。
腸臟

腸臟係消化系統入面，由胃到肛門之間嘅消化管道，主要分做小腸同大腸兩大部份。
腸神經系統

腸神經系統（enteric nervous system）係自動神經系統嘅一部份，包含一柞控制消化道嘅神經細胞。腸神經系統可以受到交感同副交感神經影響，但能夠獨立於呢兩個系統運作。
第6屆老撾國民議會選舉

第6屆老撾國民議會選舉響2016年3月20號舉行。
第6屆澳葡立法會選舉

第6屆澳葡立法會選舉響1996年9月22號舉行，呢次選舉係葡萄牙喺澳門舉行第六次亦都係最嘅一次澳門立法會選舉，呢屆立法會議員將會全部過渡到澳門特別行政區第一屆立法會（陳繼傑、何厚鏵除外）。

制度
唔理係直接定間接選舉，都係用「改良」漢狄法（比例代表制一種）嚟選，即係一組人入面攞到嘅票數除一畀第一個候選人，除二畀第二個候選人，除四（而唔係一般漢狄法嘅除三）畀第三個候選人，以次方嚟畀對應嘅第幾個候選人。呢種方法第一次就用喺1992年選舉入面。
根據六月十一號第151/96/M號訓令第一條，呢次立法會選舉直選部分分咗兩個選區，即係澳門選區同離島選區。但實際上成個澳門都係同一個選區。

宣傳
選舉宣傳期由9月7號至到9月20號。

直接選舉
自然人選民人數有成116,445人（其中有去投票嘅選民有72,498人，佔62.25%）。

直接選舉
本屆有效參選組別有十二組，共產生八個議席。

委任議員
總督韋奇立委任咗七個議員入立法會，分別係：華年達、艾維斯、潘志輝、羅立文、羅新耀、歐若堅、戴明揚。
第6屆烏克蘭國會選舉

第6屆烏克蘭國會選舉喺2007年9月30號舉行。
2007年4月2號，總統尤先科諗住解決烏克蘭政治危機而宣佈解散議會重新大選。
喺選舉入面橙色革命、季莫申科陣營同我們的烏克蘭以好少嘅票數贏咗死對頭地區黨。

制度
四百五十席由至少攞到3％選票嘅政黨跟最大餘額法嚟分配議席。

政治危機
内文：2007年烏克蘭政治危機
喺第5屆烏克蘭國會選舉入面地區黨贏出，而地區黨不嬲都唔妥尤先科，所以從此行政同議會就不停咁鬥落去。
2007年初，地區黨、烏克蘭共產黨等政黨組成咗聯盟，攞到議會三分之二嘅多數席位，諗住改憲法畀議會擁有推翻總統嘅權力。
2007年4月2號尤先科落命令要求烏克蘭議會解散重選。
總統解散議會嘅權力喺憲法法院被人質疑，同時憲法法院亦話唔排除總統落嘅命令可能違返憲法。
而選舉本來定喺2007年5月27號搞，但係喺2007年5月27號，總統尤先科同總理亞努科維奇跟烏克蘭議長莫羅茲阿列克簽咗協定，安排選舉喺2007年9月30號先搞。
第6屆納戈爾諾 - 卡拉巴赫國會選舉

第6屆納戈爾諾 - 卡拉巴赫國會選舉喺2015年5月3號舉行。

背景
納戈爾諾 - 卡拉巴赫喺1991年從阿塞拜疆獨立出嚟，但係阿塞拜疆唔承認而且堅持納戈爾諾 - 卡拉巴赫係阿塞拜疆嘅一部分。
第6屆蒙古國總統選舉

第6屆蒙古國總統選舉喺2013年6月26號舉行。結果由現任總統查希亞以50.23%輕微過半數嘅選票當選連任，唔使進行第二輪投票。
喺呢次選舉入面，由蒙古人民革命黨提名嘅那查格成為蒙古史上第一位女總統候選人。

制度
根據蒙古國憲法規定，蒙古國係屬於設有總統嘅議會制，總統係國家元首兼武裝力量總司令，任期係四年，只能夠連任一屆。蒙古國總統選舉係二輪投票制，如果第一輪選舉入面得票率非常高，就唔使進行第二輪選舉，相反如果得票率都好低，就要舉行第二輪選舉。只有喺制憲議會國家大呼拉爾有議席嘅政黨先有資格提名候選人，只有蒙古人民黨、民主黨、蒙古人民革命黨、蒙古民族民主黨、公民意志綠黨五大政黨喺國家大呼拉爾有議席。
呢次選舉係蒙古國第一次畀住喺國外嘅國民投票，估計有39,800名蒙古人可以喺國外參與投票。
而呢次選舉入面會同上年（2012年）嘅議會選舉一樣，包括限制候選人喺競選過程入面亂咁使錢同廣告宣傳費；同時亦會用電子投票機進行投票。

競選
從2011年開始，所有選舉都限制候選人嘅電視宣傳同海報廣告嘅數目，亦同時增加對違法者嘅處罰，導致好多候選人都改變宣傳策略，多咗候選人利用社交網絡（如Facebook同Twitter）嚟宣傳自己政綱。同時，蒙古國選舉總委員會亦邀請咗三十多個國家同國際組織先後派出四百幾名觀察員監督呢次選舉嘅一舉一動。

查希亞
現任總統查希亞係由民主黨提名，同時獲得公民意志綠黨同蒙古民族民主黨嘅認可。共和黨同祖國黨亦表示奮身支持查希亞嘅候選資格。
查希亞曾經做過蒙古總理，喺2009年當選總統。佢嘅競選政策係「大力支持城市嘅中產階級」，競選口號係「法治國家，公民參加決策，支持創業者嘅政策，環境友好嘅發展同享有世界聲譽嘅蒙古」。查希亞係1990年促使共產主義喺蒙古消失嘅民主革命領導人。

巴德瑪尼亞木布
作為反對黨嘅蒙古人民黨就提名巴德瑪尼亞木布，巴德瑪尼亞木布係國家大呼拉爾委員，亦係前摔跤冠軍，係蒙古國總統選舉入面第一個摔跤手參選。巴德瑪尼亞木布係一名保守派嘅人。而蒙古人民黨就係1990年民主革命之前執政嘅共產黨。競選口號係「崇尚團結、扶持真善。」

那查格
作為執政聯盟嘅一分子，蒙古人民革命黨最初並冇話會唔會派一個候選人去參選，定係支持其他兩黨嘅候選人，但係最後佢提名那查格出嚟參選。那查格係健康部長同蒙古人民革命黨總書記，亦都係蒙古史上第一位女性總統選舉候選人。競選政策係「蒙古國政策嘅核心就係蒙古人，平等對待全體公民、以母愛加以關懷、保證國家安全，造就國家安全嘅守護者，以經濟手段捍衛同鞏固國家嘅主權獨立，革新國家正義嘅體制」。

結果
現任總統查希亞以50.23%嘅選票贏出呢次選舉。隨後蒙古總理承諾同總統一齊合作打擊蒙古國入面貪污腐敗嘅問題。
第6屆烏克蘭總統選舉

第6屆烏克蘭總統選舉喺2014年5月25號舉行。但係由於烏克蘭東部大部分地區被武裝份子佔據同埋克里米亞半島因為獨立公投通過併入俄羅斯而冇辦法喺呢啲地區設立投票站進行投票。

背景
呢次總統選舉原定喺2015年3月29號舉行，但係由於喺2014年爆發烏克蘭革命而提早舉行。
如果5月25號冇人攞到過半數選票，就會喺6月15日搞第二輪選舉。而贏出呢場總統選舉嘅人任期有五年。
5月25號，投票完咗冇耐初步點票結果彼得·波羅申科喺第一輪選舉贏出，唔使進行第二輪選舉。

候選人
呢次總統選舉有廿一個人出選。
第6屆老撾最高人民議會選舉

第6屆老撾最高人民議會選舉喺1965年7月18號喺老撾舉行。
呢次選舉攞到最多席數嘅政黨係南方陣營，喺五十九席入面攞到十五席。
呢次選舉只有22,000人係有投票權，而有投票權嘅人多數係政治家、公務員、軍人、警察同當地政府官員。
第6屆肯雅總統選舉

第6屆肯雅總統選舉響2017年8月8號舉行。
肯雅最高法院響9月上旬裁定選委會冇依照憲法舉行選舉，宣布大選結果作廢，重下令響六十日之內重新舉行選舉。肯雅選舉委會員響9月5號宣布10月重新舉行大選。

背景
肯雅全國有一千九百萬選民，呢次選舉選出總統之外，同時亦會搞埋國會同地方選舉。
選舉之前發生多單暴力事件，最嚴重一單發生7月底，不明身份槍手襲擊肯雅副總統魯托位響西部城市埃爾多雷特嘅屋企，佢當時唔響屋企到。
自從肯雅實行多黨制選舉之後，經常發生暴力事件，最嚴重一單發生響2007年，導致一千一百人死亡。

肯雅塔
爭取連任嘅總統肯雅塔促請各方保持和平。佢響電視講話入面呼籲選民踴躍投票，投票之後和平等結果出來。

奧廷加
奧廷加就話，擔心選舉出現操控，又話當局響全國動用十五萬個安保人員，企圖恐嚇選民。

結果
現任總統肯雅塔攞到超過五成四選票，成功連任。

後續
肯雅選舉委員會響12號公布一度延遲嘅總統選舉結果，反對派奧廷加拒絕承認，認為黑客入侵選舉用嘅網絡伺服器，認為現任總統肯雅塔搶掠佢贏嘅結果，佢又到首都奈羅比一個貧民區要求支持者14號拒絕做嘢，15號將有重要公布。總統選舉結果公布引發首都奈羅比市郊貧民區同第三大城市基蘇木連續兩日爆發嚴重暴力衝突，防暴警察響大型車輛上面施放催淚氣體。警方亦承認，有警員響當地開槍企圖平亂，導致有人死亡。當局話，至少十六個人死咗。人權組織話，由選舉到13號，已經造成廿四人死亡。
當地13號朝早局勢暫時平靜，各方促請肯雅反對派停止使用暴力，包括歐盟同英國。聯合國秘書長古特雷斯促請反對派候選人奧廷加向支持者講明拒絕暴力。
第6屆肯雅總統重選

第6屆肯雅總統選舉重選響2017年10月26號舉行。
肯尼亞重選結果，由現任總統肯雅塔贏出，支持同反對嘅民眾分別上街集會。

背景
響8月嘅選舉，肯雅塔以多對手一成選票贏出，奧廷加指選舉畀人操控，入稟法院要求推翻結果。肯雅最高法院響9月上旬裁定選委冇依照憲法舉行選舉，宣布大選結果作廢，重下令響六十日之內重新舉行選舉，係第一次有非洲國家法庭推翻總統選舉結果。奧廷加歡迎選委會10月重新舉行大選嘅決定，但係話選委會高層應該請辭，重應該就失當行為受審。
9月5號，肯雅選舉委會員宣布10月17號重新舉行大選，將會由8月選舉兩個候選人總統肯雅塔同反對派領袖奧廷加再度對決，唔會再接受新提名。

肯雅塔
總統肯雅塔出席選舉造勢活動時話，26號舉行總統重選係事在必行，呼籲民眾積極投票。

奧廷加
反對派領袖奧廷加話，選舉過程透明度唔夠，亦冇足夠時間等佢籌備選舉，決定杯葛選舉，佢呼籲支持者投票當日示威抗議唔公平選舉。

結果
選舉委員會當地時間30號公布，肯雅塔攞到百分之九十八嘅選票贏出，佢話如果反對派挑戰選舉結果，佢會響法庭有裁決之後先同反對佢嘅人溝通。

後續
肯雅塔嘅支持者走上街頭慶祝，但係今次重選響反對派候選人奧廷加話選舉不公平，呼籲民眾杯葛嘅情況下，投票率只有三成九，響反對派據點、西部城市基蘇木，示威者焚燒輪胎抗議選舉結果，有民眾要求當局再次舉行公平公正嘅重選。響首都奈羅比同樣有示威者唔妥肯雅塔連任，上街示威，期間同警方爆發衝突。
美國就對重選以來出現的暴力行為表示極度關注。
2017年11月28號，肯雅塔喺奈羅比一個體育館宣誓就任肯雅總統，展開第二個總統任期。當局估有六萬人到場，加強首都奈羅比嘅保安，而反對派唔理警方嘅警告，號召支持者杯葛儀式，又舉行集會，悼念響2017年8月選舉期間，連串衝突入面嘅死者。

選前
分析認為以司法解決爭議令外界暫時平息憂慮，避免選舉暴力。
羅湖區

羅湖區（粵拼：lo4 wu4 keoi1）係深圳市六個區嘅其中一個。呢個區喺經濟特區嘅範圍入邊，同福田區、寶安區、龍崗區重有鹽田區連住，喺羅湖區南邊深圳河嘅另一邊就係香港。1979年10月呢個區成立，係深圳第一個成立嘅區，而鹽田區係1997年11月先從羅湖區分咗出去嘅。1990年10月25號，中國大陸嘅第一間麥當勞喺羅湖區開張。

公共運輸
比較重要嘅大巴路線：
1 　火車站←→東湖客運站
12　火車站←→下梅林／福田農批市場
17　火車站←→水庫
38　火車站←→香梅北
82　火車站←→草埔（理想新城）
83　火車站←→布心
101　火車站←→動物園
102　火車站←→下梅林（福田農批市場）
204　建設路（三島中心）←→蛇口（松湖）
205　火車站←→鹽田一村
206　建設路（三島中心）←→布吉（麗湖花園）
215　火車站←→下沙
300　建設路←→觀瀾鎮
302　火車站←→龍華（美麗365花園）
中巴：喺2006年6月30日已經全部取消晒
深圳地鐵1號線：
羅湖站（喺深圳火車站）、
國貿站（喺人民南商圈）、
老街站（喺東門）、
大劇院站（喺地王商圈）。
羅渽民

羅渽民（粵拼：lo4 zoi1 man4，2000年8月13號—），係大韓民國嘅一個男藝人同埋歌手。
羅渣彭羅斯

羅渣彭羅斯（粵拼：lo4 zaa1 paang4 lo4 si1，英文：Roger Penrose，1931年8月8號—）係英國數學家同物理學家，喺2020年攞到諾貝爾物理學獎。
羅渣禾特斯

羅渣禾特斯（英文：George Roger Waters，1943年9月6號—）係英國搖滾歌手，亦係樂隊粉紅弗洛伊德嘅主音歌手。
羅渣士體育館

（英文：Rogers Arena；舊稱通用汽車體育館）係加拿大溫哥華嘅一座多用途室內體育館，喺正卑詩大球場隔籬，由羅渣士通訊冠名贊助。體育館宜家喺國家冰球聯賽（NHL）球隊溫哥華加人嘅主場。而喺2010年溫哥華冬奧期間，體育館亦都承辦過部份冰球賽事，係冬奧冰球賽事第一次係NHL標準球場道舉行。
羅湖口岸

羅湖口岸（簡化字：罗湖口岸）喺廣東深圳羅湖區，南面係香港北區羅湖邊界，2001年12月1號起，通關時間係06:30至00:00。
羅湖口岸南接香港嘅羅湖管制站，經鐵路連接香港市區；北面靠近深圳火車站、深圳地鐵羅湖站、羅湖商業城等。羅湖口岸可以處理多啲嘅出入境旅客，喺旅遊旺季人潮好繁忙。
2006至07年度，經羅湖管制站出入境嘅旅客達9,300萬人次，成為世界最繁忙嘅過境口岸，呢個記錄到2011年畀駁住珠海同澳門嘅拱北口岸打破。
蟲草花

蟲草花（粵拼：cung4 cou5 faa1；學名：Cordyceps militaris）係蟲草菌科蟲草屬嘅真菌類植物，皆因容易人工培殖，所以成本比真正嘅蟲草低好多，可以做蟲草嘅替代品。
蟲媒花

蟲媒花係指一種開花植物嘅花用昆蟲做傳粉媒介（蟲媒傳粉；entomophily / insect pollination）。蟲媒花通常嘅做法係分泌花蜜，靠噉嚟吸引蜜蜂同蝴蝶等嘅昆蟲走入花嗰度採蜜，當有隻蟲做呢樣嘢嗰陣，花粉會黐上佢身，然後等隻蟲飛去第朵同種嘅花採蜜嗰陣，花粉就有機會掂到另外嗰朵花嘅雌蕊，做受粉（fertilization）產生孕育下一代嘅種子，令個植物物種能夠繁衍後代。
蟲洞

蟲洞係物理學家假設響宇宙中可能存在嘅連接兩個唔同時空嘅通道，可以用嚟做瞬間轉移或者時光旅行。
蟲紋擬棘茄魚

蟲紋擬棘茄魚（學名：Halieutopsis vermicularis）係棘茄魚科擬棘茄魚屬嘅其中一個種。
蟲紋絨冠躄魚

蟲紋絨冠躄魚（學名：Lophiocharon trisignatus）係躄魚科絨冠躄魚屬嘅其中一個種。
蟶子

蟶子（通用讀音：sing3 zi2；字典正音：cing1 zi2），學名竹蟶科（Solenidae），係雙殼綱簾蛤目貝類動物，住喺海度。喺中國沿海城市嘅街市成日見，海鮮食材。

形
形狀扁長方型，似剃刀，所以英文叫 Razor Clam。殼薄，成年期嘅貝有十到十五厘米。住喺淺沙。

食法
嚮廣東流行蒸或炒。有時會加粉絲。
蟲害

蟲害係指某啲品種嘅蟲對人類生活（尤其係農業）造成嘅災害。
羽畑公貴

羽畑公貴（1983年7月22號—）係日本足球員，司職前鋒，效力過大阪飛腳，及鳥棲砂岩。
羽鳥又男

羽鳥又男，臺灣政治人物，曾經做過日治時期臺南市長。
羿氏

羿（粵拼：ngai6）係唐人姓氏，喺《百家姓》裏頭排第210位。

名人
后羿：相傳係唐堯時人，射咗九個太陽落嚟。
呢篇羿氏係同姓氏有關嘅楔位文章，重未寫完嘅。麻煩你幫手充實佢。
羽田美智子

羽田美智子 ，係日本嘅一個女演員。

拍過嘅作品一覽
呢個表唔完整，歡迎加料。
羽葉點地梅屬

羽葉點地梅屬（學名：Pomatosace）係杜鵑花目報春花科嘅一個屬。
羽絨被

羽絨被係種常見嘅被，被身入面裝住羽毛同絨毛，外面再套個被套。
羽衣甘藍

羽衣甘藍係甘藍嘅其中一個變種，亦係種常見嘅菜蔬。
羽絨褸

羽絨褸係種褸，用鴨或者鵝嘅羽毛同絨毛做主要材料，保暖得嚟亦唔會太過厚身。
羽鳥靖子

羽鳥靖子 ，係日本嘅一個女藝人同埋配音員。
茶果洲

茶果洲（Cha Kwo Chau）係香港離島區一島，近長沙、塘福，而家無人住喺上面。
維基同享有多媒體嘅嘢：Cha Kwo Chau
茶樹菇

茶樹菇（粵拼：caa4 syu6 gu1；學名：Agrocybe aegerita）係球蓋菇科田頭菇屬嘅真菌兼食用菇，日本菜用得比較多。
茶杯

茶杯係專門用嚟裝茶嘅杯，多數用瓷整，西式大隻啲，有杯耳；中式細隻啲，冇杯耳。
茶樓

茶樓（粵拼：caa4 lau4）係以前飲茶食點心嘅食肆。細緻啲分茶居同茶樓，前者得一層，而茶樓係有樓梯嘅幾層高樓，例如上環高陞茶樓。不過，係咪茶樓都係任人叫啫。

舊時
舊時嘅茶樓樓底好高，天花吊住架大風扇，圓檯圓凳兼夾無挨凭。茶樓或有少量卡座，檯下低周不時擺住個痰罐，畀阿伯痰上頸不時之需。而茶盅水煲之類嘅物件家下唔多見。侍應九成係由長者出任，重好興將一塊白色毛巾搭落膊頭度走圍行。舊式茶樓做熟客仔生意，罕有女士前來幫襯，小童免茶芥響當其時已係成例。茶樓墻上高有勾畀人客掛雀籠，事關舊底好多阿伯歡喜撚雀當係世藝。

而家
而家茶樓變晒酒樓，好靚嘅裝修同埋貴到飛起嘅點心。有啲連手推車叫賣點心嘅阿嬸都唔用，改埋寫紙仔。部長全部西裝骨骨，又戴晒耳機。
茶樹

茶樹嘅葉可以浸茶同做藥。藥用方面，有興奮中樞神經系統、利尿、降低膽固醇同防止動物粥樣硬化嘅功效。
茶果嶺天后廟

茶果嶺天后廟係香港一間天后廟，位於九龍觀塘區茶果嶺，係香港少數完用嗮麻石起嘅廟，依家由華人廟宇委員會負責打理。
茶果嶺天后廟喺清朝道光年間時官府所建，並由當時觀塘居民合資。據廟門石額所記，現存嘅建築喺光緒辛卯年（光緒十七年，1891年）重建。
廟宇原位於觀塘灣灣畔（今日麗港城一帶），直到1941年因該址被選為興建亞細亞油庫，先至搬到茶果嶺現址，並喺1947年重修過。喺1999年再重修時，重現原本嘅石砌建築，呈現古樸嘅氣質。廟內正中嘅神壇供奉天后，以金黃色為主色，而左面嘅神壇供奉魯班，右面神壇供奉觀音。
天后廟面闊三間，深兩進，規模屬中型。而最具特色之處就係整座建築都用花崗岩建成，在香港以至鄰近地區，都係少見嘅例子。村民至今依然虔誠禮奉，每逢農曆三月廿三天后寶誕，村民舉辦別具特式嘅花炮巡遊以及粵劇賀誕表演慶祝。
茶果嶺道

茶果嶺道（Cha Kwo Ling Road）係香港一條行車路，嚮九龍觀塘區油塘一帶，因為路經茶果嶺村得名。條路東接鯉魚門崇信街同欣榮街，西面就連接鯉魚門道同偉業街。
茶果嶺道附近因為有個油塘工業區，平日有唔少大貨車、貨櫃車、同水泥田螺車出入。
茶果嶺鄉

茶果嶺鄉，又叫茶果嶺村，係香港九龍十三鄉其中一個，喺觀塘區茶果嶺附近。
茶榮

茶榮（越南文：Trà Vinh）係越南一省，省會茶榮市，人口大約100萬。
茶水畫

茶水畫（bodegón，源自西班牙文「bodega」，即係西班牙文「茶水」噉解）指畫茶水間常見物品（杯具同酒等）嘅畫。
聖公會偉倫小學

聖公會偉倫小學（英文：S.K.H. Wei Lun Primary School）係香港一間基督教男女小學，位於離島區愉景灣第十三區。
呢篇聖公會偉倫小學係關於香港教育（包括學校）有關嘅楔位文章。你可以透過編輯或修訂增加佢嘅內容。
聖公會李福慶中學

聖公會李福慶中學（SKH Li Fook Hing Secondary School）係香港東區一間中學，喺柴灣翠灣街，1965年創校。
聖公會呂明才中學

聖公會呂明才中學（Sheng Kung Hui Lui Ming Choi Secondary School）係香港南區一間中學，喺雞籠灣華富道57號，1973年創校。
呢篇聖公會呂明才中學係關於香港教育（包括學校）有關嘅楔位文章。你可以透過編輯或修訂增加佢嘅內容。
聖公會基樂小學

聖公會基樂小學（S.K.H Kei Lok Primary School），係香港九龍觀塘樂華邨一間全日制津貼小學，喺1983年創校，由香港聖公會小學監理委員會管，校舍面積約5000平方米。

史
聖公會基樂小學喺1983年創校，由「聖公會基信小學」同「聖公會聖巴拿巴小學」合併成，當初分上下午校，2003年9月開始轉做全日制小學。
聖公會德田李兆強小學

聖公會德田李兆強小學（S.K.H. Tak Tin Lee Siu Keung Primary School）係香港聖公會轄下一間政府津貼基督教小學，喺九龍藍田慶田街3號。校長李偉栢，副校長李瑞玲同埋葉綠盈。
聖公會李兆強小學

聖公會李兆強小學（S.K.H. Lee Siu Keung Primary School）係香港聖公會轄下一間小學，喺九龍藍田安田街。

大事
喺2003年，聖公會李兆強小學正式開始喺新校舍教書。
聖公會梁季彜中學

聖公會梁季彜中學（英文：S.K.H. Leung Kwai Yee Secondary School）係香港一間津貼文法中學，喺九龍觀塘曉明街28號，由香港聖公會喺1978年創立。
聖公宗亞歷山大教省

聖公宗亞歷山大教省（英文：Episcopal/Anglican Province of Alexandria）係普世聖公宗一個教省。佢領地係前埃及、北非暨非洲角教區。2020年6月29號，教區升格為教省，成為普世聖公宗第卌一個教省。
主教長同教省大主教係亞歷山大大主教。
佢嘅管轄範圍覆蓋北非同非洲角，呢係一個覆蓋阿爾及利亞、突尼西亞、利比亞、埃及、埃塞俄比亞、厄立特里亞、索馬里，同吉布提等國家廣闊地區。

成立
首批聖公宗傳教士喺1819年到埃及，首間教堂亞歷山大聖馬可堂喺1839年祝聖，隨後開羅諸聖堂喺1876年祝聖。埃及成為1841年成立嘅耶路撒冷教區部分，並成為坎特伯里大主教管轄。
埃及同周邊領地嘅聖公宗社區起咗好多教堂、學校、診所同醫院，1908年，盧埃林·格溫（英文：Llewellyn Gwynne（英文：Llewellyn Gwynne））牧師被祝聖為耶路撒冷主教嘅副主教喀土穆主教，帶著聖公宗社區橫跨北非。1920年，該地區成立咗名為埃及暨蘇丹教區嘅新教區，格溫係埃及暨蘇丹首任教區主教。
教區座堂位於喀土穆，但開羅聖馬利亞堂成為埃及代座堂至1938年，開羅新嘅諸聖座堂開放同祝聖。

教區分開
教區喺1945年一分為二。主教同響喀土穆嘅座堂兩者喺新嘅蘇丹教區延續。開羅嘅代座堂成為新嘅埃及教區座堂，傑佛瑞·阿倫（英文：Geoffrey Allen（英文：Geoffrey Allen (bishop)））主教成為首位駐埃及主教。
由於埃及複雜嘅政治局勢，教區（仍喺坎特伯里大主教下直轄）通過採用教派名「埃及聖公會」（英文：Episcopal Church in Egypt）嚟同英格蘭教會保持距離。即管係咁，政治緊張局勢導致埃及好多聖公宗教堂同財產被佔領或摧毀，並驅逐咗好多英國神職人員。到1956年，呢度無駐地主教，成個教區只有四個牧師，耶路撒冷大主教臨時提供咗主教督導。

教省重組
1976年成立咗新嘅耶路撒冷暨中東聖公會，將四個教區（包括埃及）聯合成一個新教省。耶路撒冷由大主教降為主教，教省由耶路撒冷、埃及、塞浦路斯同伊朗的四個教區主教輪流選舉產生嘅首席主教領導。
1978年，喺埃及政府嘅命令下，開羅嘅諸聖座堂被摧毀。1988年喺開羅建造並祝聖新座堂，佢建築風格以貝都因人帳篷為模。

擴張
隨著廿一世紀初埃及教區發展，主教建立咗兩個主教地區（中文：副主教），喺2007年任命非洲角地區主教同喺2009年任命北非地區主教。響甘貝拉州嘅宣教活動大規模擴展後，2019年又建立一個主教地區，已經擔任甘貝拉會吏長嘅拉詹·文森·雅各（英文：Rajan Vincent Jacob（英文：Rajan Vincent Jacob））祝聖為首任甘貝拉地區主教。
持續嘅擴張導致教區搵授權同耶路撒冷暨中東聖公會分離，並成立普世聖公宗自治教省。呢個係由教省議會喺2019年批准，並喺2020年1月由普世聖公宗主教長會議批准。
亞歷山大教省喺2020年6月29號成立，前「埃及、北非暨非洲角教區」分為四個新嘅教區。

大主教
普世聖公宗首位亞歷山大大主教安理斯。
亞歷山大大主教係聖公宗亞歷山大教省嘅最高級神職人員。佢係主教長同教省大主教，亦係埃及教區嘅教長。
聖公宗亞歷山大教省主教長

神學院
教省經營著三間神學院，為按立咗嘅聖職人員同司禱（中文：司禱）培訓，亦為其他平信徒領袖培訓一啲神學教育。

亞歷山大神學院
亞歷山大神學院（英文：Alexandria School of Theology（英文：Alexandria School of Theology））喺2003年成立，並喺2006年開始進行教育學生。學院位於埃及教區，運營兩個校園，一個喺亞歷山大（聖馬可代座堂所在地），另一個喺開羅（諸聖座堂所在地）。授聖職申請人要受為期三年嘅神學同事奉文憑課程。學院重供應學位課程，達致攞到神學學士學位同神學碩士學位。學院受亞歷山大聖亞塔拿修（中文：亞塔拿修）嘅守護。

突尼斯聖西浦廉學院
學院位於北非教區。項目喺2012年響比爾·馬斯克（英文：Bill Musk）主教嘅指導下啟動，最初係一個本地遙距學習同平信徒培訓項目，喺2015年發展為聖西浦廉中心，校園設施連同突尼斯嘅聖喬治堂好近。中心連同已建立嘅亞歷山大神學院合作，喺2018年成為聖西浦廉學院（英文：St Cyprian College）。佢為授聖職申請人同其他教會領袖供應神學同事奉文憑，學生重可以透過呢個學院途徑攞到亞歷山大神學院嘅學位課程。學院受聖西浦廉（中文：聖西浦廉）嘅守護。

甘貝拉聖弗魯門修斯神學院
學院位於甘貝拉教區，亦為非洲角教區提供培訓。佢喺2015年開放，為埃塞俄比亞嘅教會領袖提供培訓。學院使用「A College of the Anglican Church in Ethiopia」（中文：埃塞俄比亞聖公會學院）標語。授聖職訓練嘅學生將接受全日三年制神學同事奉文憑。重有六年（兼讀制）牧職事奉文憑，目標唔同平信徒領導喺教會入面角色。
安理斯大主教喺2015年成立學院時話：「我相信聖弗魯門修斯學院將改變非洲角教會，因為我們正搵緊發展成熟同完全土著嘅教會。」學院受埃塞俄比亞聖弗魯門修斯（中文：弗魯門修斯）嘅守護。
聖公宗

聖公宗（英文：Anglicanism；又叫聖公會、安立甘宗、英國國教）原本係天主教（大公教會）嘅一個教派，目前係英國（嚴格啲係英格蘭）國教，喺2008年普世聖公宗約有7300萬教徒。
安立甘/安立間（Anglican），意譯係英國教會嘅、英國嘅，形容信徒、制度、教會、甚至禮儀傳統同神學思想係由英格蘭嘅國家教會，英國國教會（The Church of England）所發展出嚟嘅，成為普世聖公宗。呢個詞語可以形容其他喺普世聖公宗團契獨立嘅教會組織個追隨者，佢哋都因為教義同禮儀上與本身嘅教省產生分歧而獨立出嚟。但係，美國同蘇格蘭嘅聖公會英文名就用「The Episcopal Church」。「Episcopal」意思係主教制嘅。普世華人、韓國同日本基督徒都用「聖公會」作公家稱號。
普世聖公宗團契認為自己係神聖大公同使徒所傳嘅教會嘅一部分，係大公又經過改革嘅教會，好多聖公會教友相信聖公宗係新舊教會嘅混合體。有一啲高派教會擁護者覺得佢哋嘅教會係無教宗嘅公教教派，亦唔似其他新教教會有一位舉足輕重嘅代表人物好似馬丁路德、諾克斯、加爾文同約翰衛斯理。普世聖公宗係39個同坎特伯里大主教有聯繫嘅教省神學上嘅交流板同聯合團契。

宗教改革前
聖公會傳統地被認為起源係響6世紀末到英國嘅第一位坎特伯雷大主教──坎特伯里聖奧古斯丁。但係追溯再早期，基督教早已響5世紀嘅羅馬時期英國甚至有可能1世紀已經立足英國。第一位英國嘅殉道者──Saint Alban，相信喺4世紀出世。可以響唔少牧區中睇出佢響英國教會裏聲望，因為唔少英國教堂以佢命名，並做守護聖者。
6世紀初愛爾蘭同蘇格蘭傳教士嘅再一次設立，尤其聖博德同Saint Columba，聖公會認為塞爾特人係佢哋教會嘅先驅。

亨利八世確立
改教運動嗰陣，英國國王係亨利八世（1491-1547，1509年登基）。佢係忠誠天主教徒，1521年重寫《確信七聖事》嚟反對馬丁路德，教宗良十世（Pope Leo X）封佢為「信仰嘅維護者」。當年為咗同安妮·博林（Anne Boleyn，1507-1536）結婚，就同無仔生嘅老婆阿拉貢嘅凱瑟琳（Catherine of Aragon，1485-1536）離婚，因為得唔到教宗克勉七世（Pope Clement VII，1523-1534）嘅批准，而怪罪當時嘅大法官兼英國大主教托馬斯·沃爾西（1475-1530）冇盡力疏通，於是誣告托馬斯·沃爾西謀叛，響押去倫敦途中病死咗。亨利八世就任命托馬斯·克蘭麥（Thomas Cranmer，1489-1556）做大主教。並喺1534年經過國會宣佈「最高權法案」（Supremacy Act）：
教宗嘅權唔及英格蘭。
英國國教同教廷分離，國王係英國教會最高領袖。
就咁樣英國國教喺天主教分離。
亨利八世原本諗住維持教義，只係分離教廷管制，但已經無可能喇。繼任嘅愛德華六世（1537-1553，1547年登基）只活到15歲，由同父異母家姐瑪麗女王就任（1516-1558，1553年登基）。瑪麗女王讀過天主教學校，係虔誠天主教徒，佢一上任就開始逼害國教教徒，企圖恢復天主教。好多人咁樣就逃亡到日內瓦，學加爾文教派嘅傳統。
伊利沙伯一世女王（1533-1603，1558年登基）就任之後，先至恢復英國國教。至1559年4月29號，國會再通過一項最高權威法，根據呢個法案，英國完全廢棄教廷嘅權威，唔再畀任何款項到羅馬，同時由伊利沙伯女王任命馬太.柏克做坎特伯里大主教。於是坎特伯里嘅蘭柏宮成為英國國教會嘅精神中心。
1544年坎特伯里大主教托馬斯．克蘭麥頒布聯禱文（litany）。1549年頒行公禱書，當中並無音樂。至1550年先喺John Merberke（1510-1585）譜曲定名「含譜公禱文」（Book of Common Prayer Noted）。
聖公會嘅特色：
主教制
用公禱書
1535年起用英文聖經
英國國教
1920年Lambeth（蘭柏）普世主教會議（1867年舉行首屆會議，召集全球各教區嘅主教，由坎特伯里大主教親自主持會議。10年一次係聖公會最高機制──如同大公會議）確立：
聖經最高權威
兩大禮儀：聖洗禮同聖餐禮
主教制

傳到英國以外嘅地方
17世紀嗰陣，英國國教會開始響美國、澳洲、加拿大、紐西蘭同南非等前英殖民地創立教會。由18世紀開始，由一批聖公宗傳教士響亞洲、非洲同拉丁美洲建立聖公宗教會。響1843年香港島被割讓做咗英國殖民地後，英國聖公會派咗史丹頓牧師嚟香港建立聖公會，成為響中華傳教嘅開始。

聖公宗裏面嘅合一
各地聖公宗教會亦先後離開英國聖公會，成立自主嘅獨立教省，並加入普世聖公宗呢個教會團契，以坎特伯里大主教為精神領袖。

同天主教嘅共融
2009年，羅馬教廷製定頒布《宗座憲章》，回應聖公會信友嘅需求，將設立特別教區，同聖公宗完全共融。同日，坎特伯里大主教同天主教嘅威斯敏斯特總教區總主教響倫敦發表聯合聲明，指出《宗座憲章》嘅發布「打消希望以新方式同天主教共融嘅聖公會團體嘅疑慮。」

按立聖品嘅製度
聖公宗同天主教一樣相信使徒遺傳，特別響按立神職人員嘅續承到。聖公會實行三品聖職，主教（會督，Bishop，和合本聖經譯成「監督」），牧師（會長，Elder，和合本聖經譯成「長老」）同埋會吏（Deacon，和合本聖經譯成「執事」）。

信條
承認普世神聖大公教會嘅三大信經：尼吉亞信經、使徒信經同阿塔拿修信經。
羅丹虹

羅丹虹（Jelly Ann Law，1990年9月19號—）係香港無綫電視基本藝人合約女藝員，2015年度香港小姐競選3號佳麗。
羅仲榮

羅仲榮（1950年11月—）係香港生意人，香港親中派政治人物，前香港行政會議非官守議員。

選舉經歷
喺2016年，佢成為香港特别行政區選舉委員會工業界（第一）委員。之後，佢有份提名林鄭月娥參與2017年香港行政長官選舉。
羅伊特林根

羅伊特林根（德文：Reutlingen）係德國一個城市，喺巴登－烏騰堡，人口約莫12萬。
羅丹

羅丹（法文François-Auguste-René Rodin，多數寫Auguste Rodin；1840年11月12號—1917年11月17號），法國人，係雕刻家。生於巴黎，屋企窮，十四歲入巴黎初等工藝學校，模寫獸類同植物模型，因而學到塑造之術。平生出名之作有《思索者》（Thinker）、《地獄之門》（Gate of Hell）同《夏娃》（Eve）。
羅伯斯庇爾

羅伯斯庇爾（Maximilien Robespierre，1758年5月6號—1794年7月28號）係法國政治人，雅各賓派領袖，法國大革命恐怖統治時期嘅重要人物。
羅伯柯霍

羅伯柯霍（Robert Koch，1843年12月11號—1910年5月27號），係德國醫學同微生物學家，發現引發炭疽病、肺癆、霍亂嘅菌，1905年攞諾貝爾生理學或醫學獎。
羅京

羅京（粵拼：lo4 ging1；1961年5月29號—2009年6月5號）係中央電視台《新聞聯播》嘅主播。佢鄉下係重慶，喺北京出世。1983年喺北京廣播學院播音系畢業，之後喺同一年去咗中央電視臺做播音員。佢先後獲得過國家語委『全國語言文字先進工作者』、國家人事部『杰出專業技術人才』等榮譽，並且喺2005年獲得『十佳播音員』嘅稱號。2008年9月，中央電視臺證實佢患上淋巴癌。2009年6月5號朝早6點40分，羅京因為淋巴癌擴散逝世。

家庭
羅京有一個哥哥，佢老婆叫做劉繼紅，佢哋喺1998年結婚。
羅伊·普朗克特

羅伊·普朗克特係一個美國化學家、發明家、工程師。
羅伊婷

羅伊婷（粵拼：lo4 ji1 ting4，英文：Daisy Law，1994年1月15號—）係香港女藝人，2016年參選ViuTV選美節目《美選D.n.A》贏咗冠軍而開始出名。2019年離開ViuTV，淡出娛樂圈。

簡歷
羅伊婷以前住喺沙田，自細跳舞叻，3歲半開始學芭蕾舞，讀過路德會梁鉅鏐小學（2006年小六；轉制前為係上午校舊生）同埋五旬節林漢光中學（2012年中六），2009年考到英國皇家芭蕾舞學院嘅八級考試，亦有好多年爵士舞經驗。佢喺2010年讀香港演藝學院舉辦嘅的「青年精英舞蹈課程」。2013年開始搬去青衣住。
羅伊婷早喺2011年曾參加《TVB周刊（中文：TVB周刊）》舉辦嘅Cover Girl選舉，最後攞到第一、最具活力大獎、最上鏡大獎三料冠軍，但因為未讀完書而選擇唔加入無綫電視。
羅伊婷喺2015年加入澳滌娛樂，做狄易達嘅師妹，同年讀過香港動作特技演員訓練班。2016年佢參加ViuTV選美節目《美選D.n.A》，最後打低熱門對手，以黑馬姿態攞冠軍。
2019年因為同男朋友結婚而離開ViuTV，淡出娛樂圈。2020年生咗個仔。
腺苷

腺苷（Adenosine）係種核苷，由腺嘌呤同核糖組成。
腺毛草科

腺毛草科（粵拼：sin3 mou4 cou2 fo1；學名：Byblidaceae）係雙子葉植物綱唇形目嘅一個科。
腺白珠屬

腺白珠屬（學名：Tepuia）係杜鵑花目杜鵑花科嘅一個屬。